钦定古今图书集成/明伦汇编/官常典/第740卷 > 王廷辅
## 钦定古今图书集成/明伦汇编/官常典/第740卷 > 王廷辅

按《济南府志》：“廷辅，字大任，德平人。善骑射。正德间，流
贼猖獗，廷辅与宋玨倡义纠众，得三百馀人，保守城
镇。贼突至城下，廷辅与玨率奋勇却之。逾岁，贼复掠
县境，县丞王楷令廷辅与玨率众追击，兵溃奔散。廷
辅语玨曰：‘一县官仗吾二人，今走，是无官民矣’。乃奋
斗赴敌而死。有司上其事，谕赐祭葬。”